Návod pre používateľa Cyber-shot
Tlač
Úvodná strana > Preventívne opatrenia / Informácie o tomto fotoaparáte > Preventívne opatrenia > Batérie (len model DSC-S5000)

## Batérie (len model DSC-S5000)

Informácie o batérii
Informácie o stave nabitia batérie
Batérie, ktoré vo fotoaparáte môžete, a ktoré nemôžete používať
Informácie o alkalických batériách (dodávajú sa)/oxy-niklových primárnych batériách (predávajú sa osobitne)
Informácie o nikelmetalhydridových batériách (predávajú sa osobitne)

### Informácie o batérii

- S batériou nezaobchádzajte hrubým spôsobom, nerozoberajte ju ani ju neupravujte a nevystavujte ju otrasom ani nárazom, ako je búchanie, púšťanie na podlahu alebo stúpanie na ňu.

- Nepoužívajte zdeformované ani poškodené batérie.

- Nepoužívajte použité batérie spolu s novými ani rôzne typy batérií.

- Ak fotoaparát nebudete dlhšiu dobu používať alebo keď sú batérie nefunkčné, vyberte ich z fotoaparátu.

### Informácie o stave nabitia batérie

A: Nabitá
B: Vybitá

- Indikátor stavu batérie sa zobrazuje na displeji.

- Trvá približne jednu minútu, kým sa zobrazí správny stav nabitia batérie.

- Indikátor stavu nabitia batérie nemusí za určitých podmienok ukazovať správne.

- Ak je funkcia [Eco Mode] nastavená na [Standard] alebo [Max], a zapnutý fotoaparát určitý čas nepoužívate, displej stmavne a následne sa fotoaparát automaticky vypne (Funkcia automatického vypnutia).

### Batérie, ktoré vo fotoaparáte môžete, a ktoré nemôžete používať

V nasledujúcej tabuľke označuje symbol batérie, ktoré môžete používať, symbol označuje batérie, ktoré sa nesmú používať.

Typ batérie | Dodáva sa | Podporovaná | Nabíjateľná
Alkalické batérie LR6 (veľkosť AA)* |  |  |
HR15/51: HR6 (veľkosť AA) Nikel-metal-hydridové batérie* |  |  |
ZR6 (veľkosť AA) Oxy-niklové primárne batérie* |  |  |
Lítiové batérie |  |  |
Mangánové batérie |  |  |
Niklovo-kadmiové batérie |  |  |

* Pred použitím batérií si prečítajte nasledujúce pokyny pre každý typ batérie.
Čo sa týka nepodporovaných batérií, ovládanie nie je zaručené, ak poklesne napätie alebo ak batéria spôsobí iné problémy.

### Informácie o alkalických batériách (dodávajú sa)/oxy-niklových primárnych batériách (predávajú sa osobitne)

- Alkalické batérie/oxy-niklové primárne batérie nie je možné nabiť.

- Alkalické batérie/oxy-niklové primárne batérie majú kratšiu výdrž v porovnaní s nikelmetalhydridovými batériami. Z tohto dôvodu sa môže napájanie vypnúť, aj keď indikátor stavu batérie zobrazuje dostatočnú kapacitu batérie.

- Výkon batérií sa značne líši v závislosti od výrobcu a typu batérie. V niektorých prípadoch môže byť životnosť batérie veľmi krátka. Platí to obzvlášť v prípade, ak je nízka teplota. Ak teplota klesne pod 5 °C pravdepodobne nebude možné snímať vôbec.

- Nepoužívajte nové batérie so starými.

- Indikátor stavu batérie nemusí zobrazovať správny údaj, ak používate alkalické batérie/oxy-niklové primárne batérie.

- Vzhľadom na vlastnosti alkalických batérii/oxy-niklových primárnych batérií je značný rozdiel medzi časom, ktorý je k dispozícii na snímanie a prehrávanie. Z tohto dôvodu sa môže fotoaparát pri prepnutí režimu vypnúť aj s vysunutým objektívom. V takom prípade vymeňte batérie za nové. Ak použijete nikelmetalhydridové batérie, budete môcť snímať dlhšie.

### Informácie o nikelmetalhydridových batériách (predávajú sa osobitne)

- Z batérii neodlupujte vonkajšie tesnenie a nepoškodzujte ich. Nikdy nepoužívajte batérie, z ktorých je čiastočne alebo úplne odstránené tesnenie, ani batérie, ktoré sú nejakým spôsobom predelené. Môže to spôsobiť únik, explóziu alebo zahriatie batérie, ktoré môže zapríčiniť popálenie alebo poranenie. Takéto batérie môžu spôsobiť aj poruchu nabíjačky.

- Nikelmetalhydridové batérie nenoste ani neskladujte s kovovými predmetmi. Kovové predmety môžu skratovať póly + a –, čo môže spôsobiť prehriate alebo požiar.

- Ak sú póly nikelmetalhydridových batérií znečistené, batérie sa nemusia správne nabiť. Očistite ich suchou handričkou a pod.

- Nikelmetalhydridové batérie sa nemusia úplne nabiť po zakúpení alebo keď sa dlhší čas nepoužívali. Toto je pre tento typ batérií typické a nejde o poruchu. Ak sa to stane, opakované využitie celej kapacity batérií a ich opätovné nabitie by malo problém odstrániť.

- Ak nabíjate nikelmetalhydridové batérie pred úplným využitím zvyšnej kapacity, upozornenie na takmer vybitú batériu sa môže zobraziť skôr ako sa očakávalo. Tento efekt sa nazýva „pamäťový efekt“.* Ak sa vyskytne tento problém, odstránite ho nabitím batérií až po úplnom využití ich existujúcej kapacity.

* „Pamäťový efekt“ – situácie, kedy sa kapacita batérie dočasne zníži.

- Ak chcete úplne vybiť batérie, ponechajte fotoaparát v režime prezentácie, až kým sa batérie nevybijú.

- Nepoužívajte nové batérie s použitými batériami.

- Batéria nesmie navlhnúť. Nie je vodotesná.

Späť na začiatok