Návod pre používateľa Cyber-shot
Tlač
Úvodná strana > Preventívne opatrenia / Informácie o tomto fotoaparáte > Preventívne opatrenia > Nabíjačka batérie (len model DSC-W620)

## Nabíjačka batérie (len model DSC-W620)

- V nabíjačke batérie (dodáva sa) je možné nabíjať len batérie typu NP-BN (dodáva sa) alebo NP-BN1 (predáva sa osobitne). Batérie iných typov by mohli vytiecť, prehriať sa alebo vybuchnúť, a ak sa ich pokúsite nabiť, vystavujete sa nebezpečenstvu zranenia elektrickým prúdom a popálenia.

- Vytiahnite nabitú batériu z nabíjačky. Ak ponecháte nabitú batériu v nabíjačke, životnosť batérie sa môže skrátiť.

- Indikátor CHARGE na dodanej nabíjačke bliká nasledujúcimi spôsobmi:

- Rýchle blikanie: Kontrolka sa opakovane rozsvecuje a zhasína v intervale 0,15 sekundy.

- Pomalé blikanie: Kontrolka sa opakovane rozsvecuje a zhasína v intervale 1,5 sekundy.

- Keď indikátor CHARGE bliká rýchlo, vyberte nabíjanú batériu a potom tú istú batériu znova bezpečne vložte do nabíjačky. Ak indikátor CHARGE začne znova rýchlo blikať, môže to znamenať chybu batérie alebo vloženie iného ako špecifikovaného typu batérie. Skontrolujte, či je batéria špecifikovaného typu. Ak je batéria špecifikovaného typu, vyberte batériu a nahraďte ju novou alebo inou a skontrolujte, či nabíjačka funguje správne. Ak nabíjačka funguje správne, mohla nastať chyba v batérii.

- Pomalé blikanie indikátora CHARGE znamená, že nabíjačka dočasne zastavila nabíjanie a je v pohotovostnom stave. Nabíjačka zastaví nabíjanie a automaticky vstúpi do pohotovostného stavu vtedy, keď je teplota mimo odporúčaného rozsahu prevádzkovej teploty. Keď sa teplota vráti späť do vhodného rozsahu, nabíjačka bude pokračovať v nabíjaní a indikátor CHARGE sa znova rozsvieti. Batériu odporúčame nabíjať pri teplote prostredia 10 °C až 30 °C.

Späť na začiatok