Návod pre používateľa Cyber-shot
Tlač
Úvodná strana > Preventívne opatrenia / Informácie o tomto fotoaparáte > Preventívne opatrenia > Batéria (len model DSC-W620)

## Batéria (len model DSC-W620)

Informácie o nabíjaní batérie
Efektívne používanie batérie
Informácie o stave nabitia batérie
Uskladnenie batérie
Informácie o životnosti batérie
Kompatibilná batéria

### Informácie o nabíjaní batérie

- Pred prvým použitím fotoaparátu nabite batériu (dodáva sa).

- Batériu môžete dobíjať aj vtedy, keď nie je úplne vybitá. Okrem toto môžete tiež využiť čiastočne nabitú kapacitu batérie, aj keď nie je úplne nabitá.

- Batériu odporúčame nabíjať pri teplote prostredia 10 °C až 30 °C. Pri teplotách mimo tohto rozsahu sa batéria nemusí účinne nabiť.

### Efektívne používanie batérie

- Prevádzkové vlastnosti batérie sa znižujú s nízkou okolitou teplotou. To znamená, že na chladných miestach je prevádzkový čas batérie kratší. Pre čo najdlhšiu výdrž batérie odporúčame nasledujúce:

- Odložte batériu do vrecka pri vašom tele, aby sa zahriala a vložte ju do fotoaparátu ihneď pred začatím snímania.
  (Berte na vedomie, že ak máte vo vrecku kovový predmet, ako napríklad kľúče, môže nastať skrat.)

- Kapacita batérie sa minie rýchlejšie pri častom používaní blesku alebo priblíženia.

- V zálohe majte náhradné batérie na dvojnásobne až trojnásobne dlhší čas, než je predpokladaný čas snímania. Pred skutočným snímaním vykonajte skúšobné snímanie.

- Batéria nesmie navlhnúť. Nie je vodotesná.

- Nenechávajte batériu na extrémne horúcich miestach, napríklad v aute alebo na priamom slnku.

- Ak dôjde k znečisteniu konektorov batérie, je možné, že sa fotoaparát nebude dať zapnúť alebo sa batéria nemusí nabiť úplne. V takomto prípade jemne utrite akýkoľvek prach pomocou mäkkej handričky tak, aby bol akumulátor čistý.

### Informácie o stave nabitia batérie

- Indikátor stavu batérie sa zobrazuje na displeji.

A: Nabitá
B: Vybitá

- Trvá približne jednu minútu, kým sa zobrazí správny stav nabitia batérie.

- Indikátor stavu nabitia batérie nemusí za určitých podmienok ukazovať správne.

- Ak je funkcia [Eco Mode] nastavená na [Standard] alebo [Max], a zapnutý fotoaparát určitý čas nepoužívate, displej stmavne a následne sa fotoaparát automaticky vypne (Funkcia automatického vypnutia).

### Uskladnenie batérie

- Batériu nechajte pred odložením úplne vybiť a skladujte ju na chladnom a suchom mieste. Na zachovanie funkcie batérie ju počas skladovania minimálne raz ročne úplne nabite a potom úplne vybite vo fotoaparáte.

- Batériu vybite tak, že fotoaparát ponecháte v režime prehrávania prezentácie, kým sa nevypne napájanie.

- Aby nedošlo k znečisteniu konektorov, skratovaniu, atď., používajte plastové vrecko, čím sa pri prenášaní alebo skladovaní zabráni kontaktu s kovovými materiálmi.

### Informácie o životnosti batérie

- Životnosť batérie je obmedzená. Kapacita batérie sa časom a opakovaným používaním znižuje. Ak sa čas použitia medzi jednotlivými nabitiami výrazne skráti, je pravdepodobne potrebné batériu vymeniť za novú.

- Životnosť batérie sa u každej batérie môže líšiť v závislosti od prevádzkových a skladovacích podmienok a okolitého prostredia.

### Kompatibilná batéria

- S týmto modelom možno používať batériu NP-BN (dodáva sa) alebo NP-BN1 (predáva sa osobitne).

Späť na začiatok